《感怀诗五首 其四》
明代·袁中道

昔时旧酒人，倾尊定酒帅。一吸百余盏，酒徒皆罗拜。

是夜月如昼，大堤共于迈。狂歌若奔雷，长江吼滂湃。

居民不得眠，亲党皆嗔怪。精悍在面颜，零落旧坛会。

回首忆当年，咋指以自戒。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。